Akvalcionoj

Akvalcionoj aŭ Cerilenoj (Cerylinae) estas unu el la tri subfamilioj de alcionoj, kiu estas konata ankaŭ kiel ceriledaj alcionoj. Ĉiuj ses amerikaj specioj de alcionoj apartenas al tiu ĉi subfamilio.

Distinga, sed ne definitiva, diferencila trajto de tiu ĉi subfamilio estas manko de kutima por alcionoj blua koloro en plumaro: anstataŭe, akvalcionoj havas grizajn aŭ nigrajn nuancojn. La verda koloro, ankaŭ ofta inter alcionoj, en tiu ĉi subfamilio ekzistas nur en la genro Chloroceryle. 

Filogenio

Ĉiuj akvalcionoj estas specialistaj fiŝomanĝantaj specioj, malkiel multaj reprezentantoj de la aliaj du subfamilioj. Pro tio ĉi oni longe supozis, ke la subfamilio devenas de iu grupo de fiŝomanĝantaj alcionoj, kiu setlis en la Nova Mondo, kaj la tuta grupo evoluis en Amerikoj. 

Nun, tamen, oni trovas pli probabla, ke la komuna praulo de ĉiuj vivantaj akvalcionoj vivis en la Malnova Mondo, plej verŝajne en Afriko, kaj la genro Chloroceryle estas la plej juna.

Esploroj de molekula filogenetiko sugestas, ke Cerylinae venis al la Nova Mondo de Azio je almenaŭ du apartaj okazoj: unue antaŭ ĉirkaŭ 8 jarmilionoj Amerikon koloniigis prauloj de genro Chloroceryle, kaj due, antaŭ proksimume 1.9 jarmilionoj, venis la komuna praulo de ruĝventra akvalciono kaj la koluma akvalciono, la du Amerikaj specioj en genro Megaceryle.

 Sistematiko 
Subfamilio Cerylinae enhavas 9 speciojn en 3 genroj:

 Bildo  Genro   Vivantaj specioj  Distribuo175px  Megaceryle (krestalcionoj)    
 Giganta akvalciono (Megaceryle maxima)
 Kresta akvalciono (Megaceryle lugubris)
 Koluma akvalciono (Megaceryle alcyon)
 Ruĝventra akvalciono (Megaceryle torquata)Grandaj alcionoj kun rimarkebla moviva kresto, renkonteblaj tra grandaj teritorioj de Afriko, Azio kaj Amerikoj. La koluma akvalciono (M. alcyon) estas la sola alciono kutima en nordaj partoj de Nordameriko, kvankam parenca ruĝventra akvalciono (M. torquata) povas vivi tiom norde kiom Teksaso kaj Arizono175px  Ceryle     
Blanknigra akvalciono (Ceryle rudis)  La "originala" genro, kiu donis la nomon al la familio, laŭ nuna sistematiko post disigo de Megaceryle enhavas ununuran specion, disvastigitan en varmaj regionoj de Malnova Mondo. La plej nordaj limoj de ĝia distribuo estas Turkio kaj Ĉinio175px  Chloroceryle (Amerikaj verdaj alcionoj)     
 Amazona akvalciono (Chloroceryle amazona)
 Verda akvalciono (Chloroceryle americana)
 Ruĝverda akvalciono (Chloroceryle inda)
 Nana akvalciono (Chloroceryle aenea)Grupo de kvar Amerikaj verdaj alcionoj, endemiaj en tropikaj partoj de Amerikoj

 Fontoj 
 Fry, K & Fry, H. C. (1999): Kingfishers, Bee-eaters and Rollers, nova eldono. Christopher Helm Publishers. ISBN 0-7136-5206-3
 Moyle, Robert G. (2006): A Molecular Phylogeny of Kingfishers (Alcedinidae) With Insights into Early Biogeographic History. Auk 123(2): 487–499. HTML plena teksto (sen bildoj)

 Referencoj 

Kategorio:Alcededoj
Kategorio:Birdoj de Afriko
Kategorio:Birdoj de Azio
Kategorio:Birdoj de Ameriko
Kategorio:Birdoj de Eŭropo